《适安夜访读静佳诗卷》
宋代·陈起

情同义合亦前缘，得此兰交慰晚年。
旋爇古香延夜月，试他新茗瀹秋泉。
君停逸驾谈何爽，客寄吟编句极圆。
可惜病翁初止酒，不能共醉桂花前。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。